Приложение

към Решение № 3461-НР от 09.09.2016 г.

**Указание за попълване на „списък“ в структуриран вид от подкрепящи регистрацията на партия/коалиция/инициативен комитет за участие в националния референдум на 6 ноември 2016 г.**

За въвеждането на данните от списъците по приложение №40-НР от изборните книжа за националния референдум се използва програмата „Списък на лица, подкрепящи регистрацията на партия/коалиция/инициативен комитет за участие в разяснителната кампания в националния референдум на 6 ноември 2016 г.“ . След стартиране на програмата се натискат последователно бутоните **„Enable Editing“** и **„Enable Content“,** след което за въвеждане на данните от списъка следва да се натисне и бутона **„Въвеждане на ред“.** Появява се таблица „въвеждане на ЕГН“, в която се попълват съответните данни за лицето от списъка като се започне от номер по ред в списъка, номер на страница, ЕГН и последователно трите имена, след което се натиска бутона „**add“** (добави), данните се прехвърлят в основната таблица, а таблицата „въвеждане на ЕГН“ се нулира за попълване на данните на следващо лице от списъка и т.н.

Когато се завърши списъка се натиска бутон **„close“** (затвори) и се записва файла чрез **„save as“** (запази като) на съответното устройство (диск, CD, флашка(USB) и т.н.). Записва се веднъж като файл във формат на Excel и втори път като файл CVS (coma delimited), като името на файла съдържа името на партията/коалицията/инициативния комитет за регистрация (например: „Списък на подкрепящите регистрацията на партия/коалиция/инициативен комитет „ХХХХХХ“ за участие в разяснителната кампания в националния референдум на 6 ноември 2016 г.“). Тези 2 файла се записват на технически носител (CD или USB) и се представят заедно с документацията. Записът във файла трябва да е в реда, в който е подредена документацията в папките със списъците.